Bishan (Chongqing)

Bishan (kinesisk: 璧山县; pinyin: Bìshān Xiàn) er et bydistrikt i byprovinsen Chongqing i Folkerepublikken Kina. Det er på 912 km².

Befolkningen var på  innbyggere i 1999National Population Statistics Materials by County and City – 1999 Period, i China County & City Population 1999, Harvard China Historical GIS, og på  i 2004.Infoside (Phoer.net)  Ved utgangen av 2022 var det ca 760.000 innbyggere.
 Historie
I løpet av de stridende rikers tid var det som nå er Bishan en del av staten Ba. Etter dette ble det i år 316 f.Kr. annektert av staten Qin og omgjort til Ba (巴郡) kommanderi, og Jiangzhou fylke (江州县) ble etablert der. Ved begynnelsen av Han-dynastiet i 207 f.Kr. ble Jiangzhou fratatt sin fylkestatus og området tildelt Yi-provinsen (益州) med hovedstaden i Chengdu. På grunn av sin beliggenhet på hovedveien Chengdu-Chongqing (et postkontor lå i det som er dagens subdistrikt Laifeng), opplevde Bishan en betydelig økonomisk boom på den tiden. Under det østlige Han-dynasti (25-220) var området kjent for sine marmorkister, rikt dekorert med de da moderne dyprelieffer, der overklassen begravde sine døde. Dagens navn Bishan eller «jadeskivefjellet» er avledet av det forhold at kalkstein «like lys og glatt som Bi-skiver laget av jade» ble utvunnet der.

I 757, under Tang-dynastiet, ble et distrikt opprettet der igjen, da med skrivemåten 壁山 (pinyin: Bìshān), dvs. «murfjellet», og underordnet prefekturet Yu (渝州), dagens Chongqing. Etter at mongolske soldater begikk en rekke massakrer og i stor grad avfolket området ved begynnelsen av Yuan-dynastiets tid, ble Bishan integrert i nabofylket Ba (巴县) i 1285, men ble deretter et selvstendig fylke igjen i 1483 under Ming-dynastiet. I 1662, ved begynnelsen av Qing-dynastiets tid, mistet Bishan atter sin uavhengighet på grunn av den fortsatt svært lave befolkningen, og ble integrert i det sørvestlige Yongchuan-fylket (nå en kommune i Chongqing). I 1729 ble det opprettet et distrikt igjen i Bishan, nå i skrivemåten 璧山 (pinyin: Bìshān), som fortsatt er gyldig i dag. Da Chongqing ble erklært som en by direkte under regjeringen ved vedtak i den nasjonale folkekongress 14. mars 1997, ble Bishan først et distrikt som en del av området som i areal omtrent tilsvarer Østerrike. Den 2. mai 2014 ble Bishan oppgradert til et bydistrikt.

Administrative enheter
Bishan består pr 2020 av seks subdistrikter, ni storkommuner:

 Subdistriktet Bicheng (璧城街道), administrativt sete;
 Subdistriktet Biquan (璧泉街道);
 Subdistriktet Dalu (大路街道);
 Subdistriktet Dingjia (丁家街道);
 Subdistriktet Laifeng (来凤街道);
 SubdistriktetQinggang (青杠街道);
 Storkommunen Batang (八塘镇);
 Storkommunen Daxing (大兴镇); Storkommunen Fulu (福禄镇);
 Storkommunen Guangpu (广普镇);
 Storkommunen Hebian (河边镇);
 Storkommunen Jianlong (健龙镇);
 Storkommunen Qitang (七塘镇);
 Storkommunen Sanhe (三合镇);
 Storkommunen Zhengxing (正兴镇).

Samferdsel
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og byprefekturet Chongqing, til den ender opp i Chengdu, hovedstaden i provinsen Sichuan.

 Referanser 

 Eksterne lenker 
 Hjemmeside 
 Bilder på  Panoramio

Bishan